Page:Dominie depos'd, or, Somr (sic) reflections on his intrigue with a young lass, and what happened thereupon (2).pdf/14

14 THE DOMINIE DEPOS'D.

She bann'd her faul, and then ſhe bleſt it, In the Kirk-books it would be liſted, An' thus the weary wife inſiſted, Our Lettergae Will fit whar he will not be piſht at By dogs ſome day.

She wrung her bands until they cracked, An' ſadly me ſhe ſham‘d an' lacked Ah, man! the Prieſt, how will he tak it, Whan he hears tell, How Maggy's mitten ye hae glacket, Ye ken yourſell.

The Seſsion-Clark to play ſuch prankies, Ye'll ſtan, I fear, upon your ſhankies, An' maybe flaver i' the brankies; It could na miſſ, But lifting Maggy's callimankies, Would turn to this.

A toothleſs Houdy, auld and teugh, Says, Comer huſht, we hae enough, Thirſh mony ane has touch't the plough, Aſh gude aſh he, An' yetch gane backlench o'er the heugh, Shae let him be.

Heſh no, quoth ſhe, though he'ſh be lear'd, That ye ken what, they hae crept near't, For you an' I haſh aſtimes heard O' nine or ten, Wha thuſh the Clergy hath beſhmear'd Wi' their ain Pen.